
ANUNŢ
Consiliul Județean Vaslui organizează concurs de recrutare, în temeiul prevederilor art.XXII alin.(2) din Legea nr.141/2025 privind unele măsuri fiscal-bugetare, cu modificările și completările ulterioare, coroborat cu prevederile art.554 alin.(1) și alin.(7) din O.U.G. nr.57/2019 privind Codul administrativ, cu modificările și completările ulterioare, precum și cu cele prevăzute de art.14, art.17 și art.18 din H.G. nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, astfel:
· un post de portar, funcție contractuală de execuție, perioadă nedeterminată, cu durata timpului de lucru de 8 ore/zi, 40 ore/săptămână, la Serviciul Administrativ și Apărare Împotriva Incendiilor din cadrul Direcției Economice.
Condiții de participare la concurs:
A) Condiții generale: pentru a ocupa un post în regim contractual, vacant, candidații trebuie să îndeplinească condițiile generale și condițiile specifice stabilite prin fișa de post pentru ocuparea funcției respective, conform art.14 alin.(1) şi art.15 din Regulamentul-cadru privind organizarea şi dezvoltarea carierei personalului contractual din sectorul bugetar plătit din fonduri publice, aprobat prin Hotărârea de Guvern nr.1336/2022, cu modificările și completările ulterioare, astfel:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris şi vorbit;
c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unităţile sanitare abilitate;
e) îndeplinește condițiile de studii, de vechime în specialitate şi, după caz, alte condiţii specifice potrivit cerinţelor postului scos Ia concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracțiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute Ia art.1 alin.(2) din Legea nr.118/2019 privind Registrul naţional automatizat cu privire Ia persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute Ia art.35 alin.(1) lit.h).
B) Condiţii specifice: în vederea participării la concursul de recrutare pentru ocuparea funcției contractuale portar la Serviciul Administrativ și Apărare Împotriva Incendiilor - Direcția Economică, candidații trebuie să îndeplinească următoarele condiții specifice:
          -  atestat pentru exercitarea ocupației de agent de securitate;
-	studii medii sau generale;
-	vechime în muncă: minim 3 ani.

    Dosarul de înscriere 
     Conform prevederilor art.35 din Hotărârea Guvernului nr.1336/2022, cu modificările şi completările ulterioare, pentru înscrierea la concurs, candidații vor prezenta un dosar care va conține în mod obligatoriu următoarele documente:
a) formular de înscriere la concurs, conform modelului anexat la anunț;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă pentru ocuparea postului, conform modelului anexat la anunț;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae, model comun european.
· Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
· Cazierul judiciar poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la lit. f), anterior datei de susținere a probei scrise. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
· Actele solicitate se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Concursul se organizează la sediul Consiliului Județean Vaslui, str. Ștefan cel Mare, nr. 79, după cum urmează:
· dosarele de înscriere la concurs, se depun în termen de 10 zile lucrătoare de la data afișării anunțului.
· selecția dosarelor de înscriere la concurs va avea loc în termen de maximum 2 zile lucrătoare de la data expirării termenului de depunere al dosarelor, pe baza îndeplinirii condițiilor de participare.
· proba scrisă în data de 08 septembrie 2026, ora 10:00;
· interviul se susține într-un termen de 4 zile lucrătoare de la data susținerii probei scrise.
· Afișarea rezultatelor după fiecare probă se face în termen de 1 zi lucrătoare de la finalizarea fiecărei probe.
· Contestațiile se pot depune în maxim 1 zi lucrătoare de la data afișării rezultatelor selecției dosarelor, probei scrise și a interviului.
Se pot prezenta la următoarea etapă numai candidații declarați admiși la etapa precedentă.
Calendarul concursului:
	Etapă concurs
	Interval calendaristic/Data
	Interval orar /Ora

	Publicarea anunțului
	17.08.2026
	08:00

	Perioada de depunere a dosarului de concurs
	17.08 - 28.08.2026
	08:00 – 16:30

	Selecția dosarelor
	31.08 - 01.09.2026
	08:00 – 16:30

	Afișarea rezultatelor obținute la selecția dosarelor
	02.09.2026
	16:30

	Termen depunere contestații privind rezultatul selecției dosarelor
	03.09.2026
	08:00 – 16:30


	Comunicarea rezultatelor, după contestații, privind selecția dosarelor
	04.09.2026
	12:30

	Proba scrisă
	08.09.2026
	10:00

	Afișarea rezultatelor obținute la proba scrisă
	09.09.2026
	16:30

	Termen depunere contestații privind rezultatul probei scrise
	10.09.2026  
	08:00 – 16:30

	Comunicarea rezultatelor, după contestații, privind proba scrisă
	11.09.2026
	16:30

	Interviul
	14.09.2026
	10:00

	Notarea interviului
	15.09.2026
	16:30

	Afișarea rezultatelor obținute la interviu
	16.09.2026
	16:30

	Termen depunere contestații privind rezultatul interviului
	17.09.2026
	08:00 – 16:30

	Comunicarea rezultatelor, după contestații, privind interviul
	18.09.2026
	16:30

	Comunicarea rezultatelor finale ale concursului
	21.09.2026
	16.30




BIBLIOGRAFIE și TEMATICA

1. Legea nr.333/2003 privind paza obiectivelor, bunurilor, valorilor și protecția persoanelor, cu modificările și completările ulterioare;
Tematică: Legea nr.333/2003 privind paza obiectivelor, bunurilor, valorilor și protecția persoanelor, cu modificările și completările ulterioare – textul integral;
2. Ordonanța de Urgență nr.57/2019 privind Codul Administrativ, cu modificările și completările ulterioare;
Tematică: Partea VI – Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice: Titlu III - Personalul contractual din autoritățile și instituțiile publice;
3. Legea nr.319/2006 a securității și sănătății în muncă, cu modificările și completările ulterioare; 
Tematică: Legea nr.319/2006 a securității și sănătății în muncă, cu modificările și completările ulterioare – textul integral;
4. Legea nr.307/2006 privind apărarea împotriva incendiilor, cu modificările și completările ulterioare;
Tematică: Legea nr.307/2006 privind apărarea împotriva incendiilor, cu modificările și completările ulterioare – textul integral; 
5. H.G. nr.1091/2006 privind cerințele minime de Securitate și sănătate pentru locul de muncă.
Tematică: H.G. nr.1091/2006 privind cerințele minime de Securitate și sănătate pentru locul de muncă – Textul integral.
6. Legea nr.202/2002 privind egalitatea de șanse și de tratament între femei și bărbați, cu modificările și completările ulterioare;          
 Tematică: Legea nr.202/2002 privind egalitatea de șanse și de tratament între femei și bărbați, cu modificările și completările ulterioare – textul integral.  
7. O.G. nr.137/2000 privind prevenirea și sancționarea tuturor formelor de discriminare, republicată, cu modificările și completările ulterioare.
Tematică: O.G. nr.137/2000 privind prevenirea și sancționarea tuturor formelor de  discriminare, republicată, cu modificările și completările ulterioare – textul integral.                         

Pentru toate actele normative menționate în cadrul Bibliografiei și tematicii, forma valabilă se consideră aceea având toate modificările și completările ulterioare, până la ziua publicării anunțului.


ATRIBUȚII PREVĂZUTE ÎN FIȘA POSTULUI

Atribuțiile postului:
1. să asigurare paza și ordinea în jurul Palatului Administrativ al Consiliului Județean Vaslui;
2. să consemneze în registrul de vizitatori persoanele care pătrund în obiectiv;
3. să cunoască locurile și punctele vulnerabile din perimetrul obiectivului pentru a preveni producerea oricăror fapte de natură să aducă prejudicii obiectivului dat prin consemn;
4. să păzească obiectivul, bunurile și valorile primite în pază și să asigure întreținerea acestora;
5. să permită accesul în obiectiv numai în conformitate cu reglementările legale;
6. să efectueze control la intrarea și ieșirea din obiectiv a persoanelor care intră sau ies, în cazul în care descoperă bunuri, documente de serviciu, care nu se justifică cu acte doveditoare și să anunțe șeful ierarhic superior;
7. să nu permită accesul în obiectiv a persoanelor aflate în stare de ebrietate sau sub influența substanțelor interzise;
8. în caz de avarii produse la instalații, conducte de apă și în orice alte împrejurări care sunt de natură să producă pagube, să ia primele măsuri imediat după constatare și să anunțe de îndată pe cei în drept despre asemenea evenimente;
9. să păstreze secretul de stat și de serviciu, dacă intră în posesia unor informații de asemenea natură;
10. să nu părăsească postul sau să lipsească de la serviciu fără să anunțe în prealabil șeful ierarhic superior;
11. să execute întocmai dispozițiile șefilor ierarhic superiori și să fie respectuos în relațiile de muncă;
12. să supravegheze parcarea instituției și să permită accesul numai persoanelor care au acest drept;
13. să supravegheze avizierul din fața instituției, să intervină și să anunțe de îndată atunci când sunt probleme, să afișeze documente și să le ridice pe cele a căror termen a expirat;
14. să verifice zilnic starea indicatoarelor de orientare pentru persoanele cu dizabilități și anunță de îndată atunci când apar probleme;
15.  să cunoască foarte bine consemnul postului și planul de evacuare în caz de incendiu;
16. să informeze zilnic sau de îndată, după caz, eventualele probleme constatate;
17. să răspundă la orice solicitare legală din partea șefilor ierarhic superiori.


Relații suplimentare se pot obține de luni-vineri, între orele 0800-1630 la Serviciul Managementul Resurselor Umane, Formare Profesională și SSM, telefon: 0235-361096, interior: 148, email: personal@cjvs.eu.

        Afișat astăzi, 17 august 2026, la sediul și pe pagina de internet a instituției.



PREȘEDINTE,

